armvectores/hy_wikipedia_2023 huggingface dataset:
Աղվերան (Էրզրումի գավառ, Եփրատի ձախ կողմում)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 13-14 կմ արևմուտք, Արևմտյան Եփրատի ձախ կողմում։


== Բնակչություն ==
XX դարի սկզբին ուներ 19 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սպիրտ

Սպիրտ (ծագել է լատիներեն spiritus- ոգի բառից, հնացած ձև՝ ալկոհոլ, արաբերեն الكحول ալ-կուհուլ- փոշի բառից), օրգանական միացություն, որը պարունակում է մեկ կամ մի քանի, ածխածնի (sp³ հիբրիդացման վիճակում գտնվող) հագեցած ատոմին անմիջականորեն կապված հիդրօքսիլ (-OH) ֆունկցիոնալ խումբ (հիդօքսիլ, OH)։ Սպիրտը կարելի է դիտարկել որպես ջրի (H−O−H) ածանցյալ, որում ջրածնի մեկ ատոմը տեղակալված է R−O−H օրգանական ֆունկցիոնալ խմբով։
ԿՏՔՄՄ անվանակարգում այն միացությունների համար, որում հիդրօքսիլ խումբը կապված է ածխածնի (sp² հիբրիդային) չհագեցած ատոմի հետ, խորհուրդ է տրվում «էնոլներ» անվանումը (հիդրօքսիլը կապված է վինիլային C=C կապի հետ) և «ֆենոլներ» (հիդրօքսիլը կապված է բենզոլային կամ այլ արոմատիկ օղակի հետ)։
Սպիրտները մեծաքանակ և բազմատեսակ միացությունների դաս են ներկայացնում. նրանք շատ տարածված են բնության մեջ  և հաճախ կենդանի օրգանիզմներում կատարում են կարևոր գործառույթներ : Օրգանական սինթեզի տեսանկյունից սպիրտները հանդիսանում են կարևոր միացություններ, հետաքրքրություն ներկայացնելով ոչ միայն որպես նպատակային, այլ նաև որպես մի շարք եզակի քիմիական հատկություններ ունեցող միջանկյալ նյութեր։  Բացի այդ սպիրտները հանդիսանում են արդյունաբերական կարևոր արտադրանք, և բազմաթիվ կիրառություններ ունեն ինչպես արդյունաբերությունում, այնպես էլ՝ առօրյայում։ 


== Ստուգաբանություն ==
Սպիրտ եզրը հայերենին անցել է ռուսերենից, որն իր հերթին փոխառել է լատիներենից, թեև՝ լատիներենում և եվրոպական լեզուներում օգտագործվում է alcohol (ալկոհոլ) բառը։ Օրգանական քիմիայում ընդունված է օգտագործել-ոլ վերջածանցը այն մոլեկուլների անվանումներում, ուր առաջնային ֆունկցիոնալ նշանակություն ունի հիդրօքսիլ խումբը, այն է՝ սպիրտների անվանումներում։ Գոյություն ունեն ոչ առաջնային հիդրօքսիլ խումբ պարունակող մոլեկուլներ, որոնք վերցրել են -ոլ վերջածանցը (պարացետամոլ, քոլեստերոլ) և այնպիսիններ, որոնք չունեն -ոլ վերջածանց, օրինակ՝ շաքարները (գլյուկոզ, ֆրուկտոզ)։


== Դասակարգում ==
Սպիրտները դասակարգվում են հետևյալ կերպ՝ (փակագծում բերված են օրինակներ)։

Ըստ մոլեկուլում պարունակվող հիդրօքսիլ (OH-) խմբերի թվի՝ - միատոմ սպիրտներ (մեթանոլ), 
- երկատոմ սպիրտներ (էթիլենգլիկոլ), 
- եռատոմ սպիրտներ (գլիցերին), 
- քառատոմ սպիրտներ (պենտաէրիտրիտ), 
- բազմատոմ սպիրտներ (հնգատոմ սպիրտ՝ քսիլիտ)։

Ըստ ածխաջրածնային տեղակալիչի հագեցվածության՝ - սահմանային (հագեցած) սպիրտներ (բութանոլ), 
- ոչ սահմանային (չհագեցած) սպիրտներ (ալլիլ սպիրտ, պրոպարգիլ սպիրտ), 
- արոմատիկ սպիրտներ (բենզիլ սպիրտ)։

Ըստ ածխաջրածնային տեղակալիչում ցիկլի առկայության կամ բացակայության՝ - ացիկլիկ (ալիֆատիկ) սպիրտներ (էթանոլ), 
- ալիցիկլիկ սպիրտներ (ցիկլոհեքսանոլ)։

Ըստ հիդրօքսիլ (OH-) խմբին միացած ածխածնի ատոմի բնույթի (միատոմ սպիրտների համար)՝ - առաջնային սպիրտներ (էթանոլ), 
- երկրորդային սպիրտներ (պրոպանոլ-2), 
- երրորդային սպիրտներ (2-մեթիլպրոպանոլ-2)։


== Անվանակարգ ==


=== Կանոնական անվանակարգ ===

Ըստ կանոնական անվանակարգի՝ ԿՏՔՄՄ, պարզ սպիրտների անվանումն ածանցվում է համապատասխան ալկանների անվանն ավելացնելով «-ոլ» վերջածանցը, որի դիրքը նշվում է արաբական թվանշանով։


== Տես նաև ==
Ժոզեֆ Լուի Գեյ-Լյուսակ


== Ծանոթագրություններ ==
Շվեդիայի վարչական բաժանում

Շվեդիայի Թագավորությունը բաժանված է 21 շրջանի, որոնք կոչվում են լեն (շվեդերեն՝ län)։ Լյոները բաժանված են 290 կոմունաների։
Լեները, փոխարիներլով Շվեդիայի բաժանումը պատմական շրջանների (շվեդերեն՝ landskap), հիմնադրված են եղել 1634 թվականին ռիքսկանցլեր Աքսել Օքսենշերնայի նախաձեռնությամբ տարածքի ավելի արդյունավետ կառավարման նպատակով։ Այդ ժամանակ «լեն» բառը ուներ «հայրենակալվածք» իմաստը։
Ամենը լենը ունի Շվեդիայի կառավարության կողմից նշանակվող սեփական վարչություն (շվեդերեն՝ länsstyrelse (sv)), որը լենի, ինչպես նաև խորհրդարանի՝ ռիքսդագի, ներկայացուցիչ է հանդիսանում։ Լենի վարչության գլխավոր նպատակն է տեղական կառավարման կոորդինացումը համաձայն Շվեդիայի կառավարության և Ռիքսդագի քաղաքականության հետ մեկ կողմից, և տեղական յուրահարտկությունների և պահանջների մյուս կողմից։
Բացի այդ, ամեն լենում կա տեղական կառավարման իր ընտրովի մարմինը՝ լանդստինգը (շվեդերեն՝ landsting (sv)), որի գլխավոր նպատակներից է լենում սոցիալական և բժշկական սպասարկման ապահովումը։


== Լյոների քարտեզը ==
Ամեն լենը բաժանվում է կոմունաների (kommuner), որոնց գոյությունը մասմաբ գտնվում է կենտրոնական կառավարության իրավասության ներքո։ 2004-ից կոմունաների թիվը կազմում է 290, իսկ միջին չափով ամեն լենում կա 13.8 կոմունա (տես՝ Շվեդիայի կոմունաներ)։
Մինչև 1968 թվականը Ստոկհոլմ քաղաքը ուներ իր լենի կոդը՝ A, որը այժմ որևԷ համատեքստերում օգտագործվում է AB կոդի հետ փոխարինելով մեկը մյուսի։ Ստոկհոլմի լենը ունի B կոդը։


== Արտաքին հղումներ ==
Լյոնների վարչությունները
Շվեդիայի Կառավարության կայքը
Շվեդիայի ազգային ատլաս


== Ծանոթագրություններ ==
(9604) Բելիվանզուլեն

(9604) Բելիվանզուլեն (անգլ.՝ Bellevanzuylen), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 30-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,411626 ա. մ., առավելագույնը մոտենում է 2,0882 ա. մ. հեռավորության վրա և հեռանում 2,7351 ա. մ.։ Արեգակի շուրջ մեկ ամբողջական պտույտ է կատարում 1367,93 երկրային օրվա ընթացքում, իր ուղեծրով շարժվելով միջինում 0,263172 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9604) Բելիվանզուլեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(379) Հուեննա

(379) Հուեննա (անգլ.՝ Huenna), աստերոիդ աստերոիդների հիմնական գոտում։ Հայտնաբերվել է 1894 թվականի հունվարի 8-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 3,13697 ա. մ., առավելագույնը մոտենում է 2,5509 ա. մ. հեռավորության վրա և հեռանում 3,723 ա. մ., իսկ Երկրի ուղեծրին Հուեննա աստերոիդը նվազագույնը մոտենում է 1,5449 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2029,38 երկրային օրվա ընթացքում, իր ուղեծրով շարժվելով միջինում 0,177394 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։
Հուեննա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(379) Հուեննա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (87201-87300)

Աստերոիդների ցանկ (87101-87200)  • Աստերոիդների ցանկ  • Աստերոիդների ցանկ (87301-87400)
 Աստերոիդների ցանկ (87101-87200)  • Աստերոիդների ցանկ  • Աստերոիդների ցանկ (87301-87400)


== Աղբյուր ==
«Discovery Circumstances: Numbered Minor Planets (85001)-(90000)»։ www.minorplanetcenter.net
Նիկոլայ Սուկոյան

Նիկոլայ Պետրոսի Սուկոյան (Սուքոյան, 1915, սեպտեմբերի 12, Բաթում - 2009, դեկտեմբերի 26, Մոսկվա), հայ ճարտարապետ, գեղանկարիչ։ Ռուսաստանի վաստակավոր ճարտարապետ (1991 թ.)։ ՄՃԱ պատվավոր անդամ, Մոսկվայի վաստակավոր շինարար, նկարիչների միության անդամ։


== Կենսագրություն ==
1937-1943 թվականներին և 1946-1954 թվականներին սովորել և աշխատել է Մոսկվայի ճարտարապետության ինստիտուտում։ 1942 թվականին Տաշքենդում աշխատել է հայտնի ճարտարապետներ Մ. Բարշի և Վ. Կրինսկու մոտ՝ որպես ասիստենտ։ 1943-1945 թվականներին մասնակցել է Երկրորդ համաշխարհային պատերազմին։ Եղել է Մոսկվայի պաշտպանության, Բեռլինի գրավման. Պրահայի ազատագրման մասնակից։
1946 թվականին վերադարձել է Մոսկվա և զբաղվել մանկավարժական գործունեությամբ, զուգահեռ սովորել ասպիրանտուրայում։ 1945-1954 թվականներին եղել է Մոսկվայի ճարտարապետության ինստիտուտի դասախոս։
Իր ղեկավարի՝ Ի. Ժոլտովսկու հետ աշխատել է մի շարք հայտնի նախագծերի շուրջ՝ Խորհրդարանի տուն, Պանթեոն, բնակելի տներ, շենքեր, թաղամասեր, կինոթատրոններ Մոսկվայում և այլն։ Նախագծել և իրականացրել է Լվովի գյուղատնտեսական ինստիտուտը։ 1957 թվականից մի քանի ռուս ճարտարապետների հետ համատեղ նախագծել և կյանքի է կոչել Մոսկվայի Տրետյակովյան պատկերասրահի և Նկարիչների Տան շենքերը։ 1972-1990 թվականներին եղել է Մոսկվայի Կրիմսկի առափնյակի նախագծման և կառուցապատման պատասխանատու, 1990-ականներից՝ «Մոսպրոեկտ 2» շենքերի կառուցման և հասարակական շենքերի նախածերի վարչության ղեկավարը և գլխավոր ճարտարապետը։ Նախագծել է Մոսկվայի Կարմիր Դարպասների պողոտան, Պակրովկայի և Մոդեռն թատրոնների շենքերը, Արվեստների այգին և այլն։

Հեղինակել է նաև նատյուրմորտներ, դիմանկարներ, գեղանկարչական այլ աշխատանքներ, որոնց հիմնական թեմաներն են Հայաստանը, Վրաստանը, Իտալիան, Ֆրանսիան, Անգլիան, Հունաստանը, Բայկալ ծովը, եկեղեցիներ, հետպատերազմյան գործեր։ 1950 թվականից մասնակցել է ցուցահանդեսների, ունեցել անհատական ցուցահանդեսներ Մոսկվայում։ 1952-2005 թվականներին հեղինակել է բազմաթիվ մասնագիտական հրապարակումներ, հոդվածներ։


== Պարգևներ ==
Կարմիր աստղի մեդալ
Պատերազմի 2-րդ կարգի մեդալ
Ռուսաստանի վաստակավոր ճարտարապետ, 1991 թ.


== Ծանոթագրություններ ==


== Արտաքին հղումներ ==
Николай Сукоян. "Архитектор и художник"
Умер архитектор ЦДХ Николай Сукоян
Скончался архитектор ЦДХ Николай Сукоян
(9074) Յոշուկոյոշիդա

(9074) Յոշուկոյոշիդա (անգլ.՝ Yosukeyoshida), աստերոիդ աստերոիդների հիմնական գոտում։ Հայտնաբերվել է 1994 թվականի մարտի 31-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,370037 ա. մ., առավելագույնը մոտենում է 1,9144 ա. մ. հեռավորության վրա և հեռանում 2,8256 ա. մ.։ Արեգակի շուրջ մեկ ամբողջական պտույտ է կատարում 1332,7 երկրային օրվա ընթացքում, իր ուղեծրով շարժվելով միջինում 0,270129 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9074) Յոշուկոյոշիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլերիդեն

Իլերիդեն  (գերմ.՝ Illerrieden), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 3367 մարդ (ըստ 2010 թվականի դեկտեմբերի 31-ի). Տարածքը կազմում է 18,17 կմ²։ Պաշտոնական կոդ՝ 08 4 25 066։


== Ծանոթագրություններ ==


== Արտաքին հղումներ ==
Պաշտոնական էջ
Անզով Այրիք (այլ կիրառումներ)

Անզով Այրիք, կարող է վերաբերել՝

Անզով Այրիք - գետ Ճորոխի ավազանում, նրա վտակ Օլթիի օժանդակը
Անզով Այրիք - քարայրներ Կարսի մարզի Օլթիի օկրուգում, Օլթիի վտակ Անզովի ձորում
Բարձան

Բարձան, լեռ Թուրքիայում, Հայկական Տավրոս լեռնահամակարգում, Մոտկան լեռներ շրջակայքում՝ Եղինջ և Շինազ սարերի մոտ։ Բարձանի և այդ երկու սարերի միջև ընկած է Արփի գետը, որի միջով հոսում են Գոռնովիտ և Քարդուռ գետակները։


== Ծանոթագրություններ ==
Զիվգար

Զիվգար, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Կարաքիլիսա քաղաքից հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սորոկովոե

Սորոկովոե (ուկրաիներեն՝ Сорокове), ավան Ուկրաինայի Խարկովի մարզի Կրասնոկուտի շրջանում։ Հիմնադրվել է 1810 թվականին։
2001 թվականի տվյալներով Սորոկովոե ավանում բնակվում էր 185 մարդ։ Բնակավայրը զբաղեցնում է 0,211 կմ² տարածք։ Բնակչության խտությունը կազմում էր 876,78 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
«Պլազա» հյուրանոց

«Պլազա» հյուրանոց (անգլ.՝ The Plaza Hotel), հինգաստղանի հյուրանոց Նյու Յորքում։ Համարվում է Նյու Յորքի ամենահին և աշխարհի ամենահեղինակավոր հյուրանոցներից մեկը։ Գտնվում է Մանհեթենի կենտրոնական հատվածում՝ Բանակային մեծ հրապարակում, որտեղ իրար են հատվում 59-րդ փողոցը և հինգերորդ պողոտան։ Հյուրանոցը գտնվում է Նյու Յորքի կենտրոնական պարկի հարավարևելյան անկյունի հարևանությամբ։


== Պատմություն ==

Հյուրանոցի կառուցումը սկսվել է 1905 թվականին և արժեցել $12,5 միլիոն ԱՄՆ դոլար։ «Պլազան» բացվել է 1907 թվականի հոկտեմբերի 1-ին։ Այն ժամանակ հյուրանոցում մեկ գիշերվա համար մեկ համարի գինը կազմում էր $2,5 (մոտ $58,2 ԱՄՆ դոլար ժամանակակից արժեքով), իսկ այսօր այդ նույն սենյակի գինը գերազանցում է 700 ԱՄՆ դոլարը։
1943 թվականին հյուրանոցը գնել է Քոնրադ Հիլթոնը՝ վճարելով 7,4 միլիոն դոլար։ Հյուրանոցը գնելուց հետո՝ նա ծախսել է ևս 6 000 000 դոլար՝ վերակառուցման աշխատանքների համար։ Դրանից հետո հյուրանոցը մի քանի անգամ վերավաճառվել է։ Գնորդներից մեկը եղել է ԱՄՆ ներկայիս նախագահ Դոնալդ Թրամփը։ Նա «Պլազան» 1988 թվականին գնել է 407,5 միլիոն ԱՄՆ դոլարով։
1985 թվականի սեպտեմբերին հյուրանոցում համաձայնագիր է կնքվել ԱՄՆ-ի, Ճապոնիայի, Գերմանիայի Ֆեդերատիվ Հանրապետության, Ֆրանսիայի և Մեծ Բրիտանիայի ֆինանսների նախարարների միջև՝ տվյալ երկրների ազգային արժույթի համեմատ դոլարի կուրսի նվազեցման մասին։
Վերջին վերակառուցման համար հյուրանոցը փակվել է 2005 թվականի ապրիլի 30-ին։ Երեք տարի անց՝ հյուրանոցը վերաբացվել է։ Այնտեղ հաշվարկվում էր 282 հյուրանոցային համարներ և 152 մասնավոր բնակարաններ։ Այդպիսի բնակարաններից առաջինը վաճառվել է 10 միլիոն դոլարով։ Գնորդը եղել է իսրայելցի ձեռնարկատեր Լև Լևաևը, իսկ վերջինը վաճառվել է ռեկորդային 50 000 000 ԱՄՆ դոլարով։ Բայց վերջին ժամանակներում հյուրանոցում մասնավոր բնակարան կարելի է գնել 50 քառակուսի մետրը սկսած 1 500 000 ԱՄՆ դոլարով։


== Ճարտարապետական հուշարձան ==

1978 թվականին Նյու Յորքի պահպանման հանձնաժողովը հյուրանոցին տվել է հատուկ կարգավիճակ, որը, «Ուոլդորֆ Աստորիա» հյուրանոցի հետ միասին, հյուրանոցին շնորհում է Նյու Յորքի պատմական տեսարժան վայրի կարգավիճակ։ Այսպիսով, հյուրանոցը դարձել է զբոսաշրջիկների այցելության օբյեկտներից մեկը։ 2009 թվականի հունվարին «Պլազա» հյուրանոցը փակվել է զբոսաշրջիկների այցելության համար։


== Պլազան ֆիլմերում ==
Հյուրանոցի դեբյուտը ֆիլմերում տեղի է ունեցել 1959 թվականին Ալֆրեդ Հիչքոքի «Դեպի հյուսիս հյուսիս-արևմուտքով» ֆիլմում, ինչը Պլազան էլ ավելի հայտնի է դարձրել։ Հյուրանոցը հայտնվել է «Տանը մենակ 2։ Նյու Յորքում կորածը», «Մեծ բիզնես», «Դանդի անունով կոկորդիլոսը», «Հարսնացուների պատերազմ», «Դա կարող էր պատահել քեզ հետ», «Էլոիզայի արկածները», «Էլոիզայի արկածները 2», «Ընտանիքասերը», «Սարդ-մարդը», «Նյու Յորքի վայրկյան», «Մեծն Գեթսբին», «Բամբասանքի աղջիկ» ֆիլմերում և հեռուստասերիալներում։


== Հետաքրքիր փաստեր ==
1964 թվականի փետրվարին հյուրանոցում իջևանել է The Beatles բրիտանական ռոք խումբը՝ Նյու Յորքում իրենց առաջին այցի ժամանակ։


== Տես նաև ==
Ջարեդ Ֆլեգ


== Ծանոթագրություններ ==


== Արտաքին հղումներ ==
«The Plaza Hotel»-ի պաշտոնական կայք էջը Archived 2012-07-23 at the Wayback Machine.(անգլ.)
Խոտի մամլիչ

Խոտի մամլիչ կամ մամլիչ-բարդոձիչ, չոր խոտը կամ ծղոտը մամլող, ապա՝ հակավորող մեքենա։
Լայն տարածում ունեն մամլիչ-հավաքիչները, որոնք հակավորվող խոտը կամ ծղոտը (չորանալուց հետո) դաշտից հավաքում են և կապում ուղղանկյուն հակերի ձևով։ Մամլիչ-հավաքիչների աշխատանքային օրգանները շարժումն ստանում են տրակտորից։ Ունեն խոտը հավաքող, մատուցող, կապող մեխանիզմներ և մամլման խցիկ։
Նիկոլայ Կորֆ

Նիկոլայ Ալեքսանդրի Կորֆ (հուլիսի 2 (14), 1834, Խարկով, Sloboda Ukraine Governorate, Ռուսական կայսրություն - նոյեմբերի 13 (25), 1883, Խարկով, Ռուսական կայսրություն), ռուս մանկավարժ և մեթոդիստ։


== Կենսագրություն ==
Ավարտել է Սանկտ Պետերբուրգի Ալեքսանդրի լիցեյը (1854 թ.)։ Ալեքսանդրովսկում (այժմ՝ Զապորոժիե քաղաք) աշխատել է որպես գավառական ուսումնարանների խորհրդի նախագահ։ Նպաստել է զեմստվոյական տարրական դպրոցների զարգացմանը, պրոպագանդել ստեղծելու կրկնողական կիրակնօրյա դպրոցներ։ Հանդես է եկել մայրենի լեզվով համընդհանուր պարտադիր տարրական կրթություն մտցնելու առաջարկով։
Կորֆիի «Մեր բարեկամը» (1871 թ.) ընթերցանության գիրքը լայն տարածում է գտել տարրական դպրոցներում։ Առաջադիմական գործունեության համար հետապնդվել է ցարական կառավարության կողմից, թողել հայրենիքը (1872 թ.) և բնակություն հաստատել Ժնևում։ Վերադարձել է Ռուսաստան 1880 թ.։


== Ծանոթագրություններ ==
Յալանգաչևո

Յալանգաչևո (ռուս.՝ Ялангачево, բաշկիրերեն՝ Яланғас), գյուղ Ռուսաստանի Բաշկորտոստան հանրապետության Բալտաչևսկի շրջանի կազմում։
Բնակչությունը 2009 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աննա Մաչիզ

Աննա Սեմյոնովա Մաչիզ (ռուս.՝ Анна Семёновна Мачиз, դեկտեմբերի 18, 1910(1910-12-18), Մինսկ, Ռուսական կայսրություն - օգոստոսի 28, 1988(1988-08-28), Մինսկ, Բելառուսական ԽՍՀ, ԽՍՀՄ), բելառուս իրավաբան, Մինսկի գետտոյի մասին հուշագրերի հեղինակ։


== Կենսագրություն ==
Աննա Մաչիզը ծնվել է 1910 թվականի դեկտեմբերի 18-ին երկաթուղային ծառայողի և տնային տնտեսուհու ընտանիքում։ Աննան ունեցել է հարազատ եղբայր՝ Սավելին։
Հայրը մահացել է 1932 թվականին։ Միջնակարգ դպրոցն ավարտելուց հետո` մեկ տարվա ընթացքում` 1927 թվականի հուլիսի 1-ից մինչև 1928 թվականի օգոստոսի 28-ը, Աննան Բոբրույսկի շրջանի դատախազությունում աշխատել է որպես տեխնիկական աշխատակից։ 1928-1931 թվականներին նա սովորել է Մինսկի իրավաբանական ինստիտուտում,  այնուհետև աշխատել Մոզիրսկի շրջանի դատախազության քննիչ, ապա աշխատել է Լենինգրադում։
1933 թվականին վերադարձել է Մինսկ, որտեղ աշխատել է որպես ԲԽՍՀ ՆԳՎ-ի քրեական հետախուզության քննիչ՝ նախքան Հայրենական մեծ պատերազմի սկսվելը։
Պատերազմի սկսվելուն պես Աննա Մաչիզն արդեն զբաղեցրել է կարևորագույն գործերով քննիչի պաշտոնը։
1941 թվականին մոր հետ հայտնվել է գերմանացիների կողմից գրավված տարածքում և ուղարկվել Մինսկի գետտո։ Գետտոյում եղել է հակաֆաշիստական ընդհատակի մասնակիցներից մեկը։ 1943 թվականի գարնանը մոր մահից հետո հեռացել է գետտոյից պարտիզանների մոտ։ Ապրիլի 4-ից ծառայել է № 106 պարտիզանական ջոկատում։ Պատերազմի ավարտին զբաղեցրել է պարտիզանական բրիգադի հատուկ բաժնի պետի տեղակալի պաշտոնը։
Մինսկի ազատ արձակումից հետո` 1944 թվականի օգոստոսի 1-ից, վերադարձել է կարևորագույն գործերով քննիչի աշխատանքին, որից առողջական խնդիրների պատճառով ազատվել է 1945 թվականի սեպտեմբերի 27-ին։ Նրան շնորհվել է արդարադատության խորհրդական դասային աստիճան։
1945 թվականի հոկտեմբերից Աննա Մաչիզը մինչ թոշակի անցնելն աշխատել է «Զորկա» թերթի նամակների բաժնում։
Աննա Մաչիզը մահացել է Մինսկում 1988 թվականի օգոստոսի 28-ին։


== Հուշեր ==
Մինսկի գետտոյում տեղի ունեցած իրադարձությունների մասին իր հիշողությունները Աննան գրառել է 1943 թվականի դեկտեմբերին պարտիզանական ջոկատում։ Պատմաբան Էմանուել Իոֆեն նշել է, որ այդ գրությունները գետտոյի և ընդհատակի առաջին պատմությունն են։ Իոֆեն նաև պնդել է, որ Վասիլի Գրոսմանի և Իլյա Էրենբուրգի «Սև գրքում» հայտնված «Մինսկի գետտոյի պատմության» հիմքում հենց Աննա Մաչիզի գրառումներն են։
Նրա հիշողությունների ամբողջական ժողովածուն հրատարակվել է 2011 թվականին Մինսկի գետտոյի գոյության վերաբերյալ բելառուս պատմաբանների և փաստաթղթերի մի քանի հոդվածների հավելվածով։ Գիրքը ներկայացվել է 2011 թվականի նոյեմբերի 10-ին Պատմական արվեստանոցում՝ պատմաբան Կուզմա Կոզակի ղեկավարությամբ։


== Ծանոթագրություններ ==


== Գրականություն ==
Иоффе Э. Г. Женщина из легенды: следователь уголовного розыска НКВД БССР — летописец подполья в Минском гетто // Анна Мачиз: свидетельства трагедии и борьбы в Минском гетто 1941-1943 гг. : сборник. — Минск: Логинов И. П., 2011. — С. 11—22. — ISBN 978-985-6991-53-3.
Ամբրոսիոս Գալֆայան

Վիքիպեդիայում կան հոդվածներ  Գալֆայան ազգանունով այլ մարդկանց մասին:Ամբրոսիոս Գալֆայան (նաև Գուիտոն Լուսինեան) (օգոստոսի 24, 1826(1826-08-24), Կոստանդնուպոլիս, Օսմանյան կայսրություն - օգոստոսի 12, 1906(1906-08-12), Նյոյի սյուր Սեն, Սենա, Ֆրանսիա), հայ պատմաբան, բառարանագիր։ 
Խորեն Գալֆայանի եղբայրն է։


== Կենսագրություն ==

Ծնվել է Կ. Պոլսում։ Փոքր հասակից ուղարկվել է Վենետիկի Ս. Ղազար վանքը, որտեղ ստացել է կրթությունը և ընդունել հոգևորական կոչում։ 1855 թվականին նշանակվել է Մխիթարյան միաբանության Փարիզի վարժարանի ուսուցիչ։ Հաջորդ տարի Սարգիս Թեոդորյանի և Գաբրիել Այվազովսկու հետ հեռացել է կաթոլիկական եկեղեցուց, և երեքով Փարիզում բացել են Հայկազյան վարժարանը, որի տեսուչը եղել է ինքը։
1840-ականների վերջերից լույս են տեսել նրա պատմագրական աշխատությունները, ինչպես՝ «Պատմութիւն հին ազգաց» (1849), «Պատմութիւն միջին դարու» (1850), «Պատմութիւն ժամանակից» (1851), «Պատմութիւն սուրբ գրոց», «Նոր ընթերցարան» (Փարիզ, 1861), «Պատմութիւն ընդհանուր ազգաց» (հինգ հատոր) և այլն։ 1855-1858 թվականներին Գաբրիել Այվազովսկու հետ խմբագրել է «Մասյաց աղավնի» պարբերականը։ Միառժամանակ աշխատել է Թեոդոսիայի ազգային վարժարանում, ապա նորից վերադարձել Ֆրանսիա, թողել հոգևորական կոչումը, ամուսնացել է մի հարուստ ազնվական ֆրանսուհու հետ, ազգանունը փոխել Լուսինյան։ Հետագայում ձեռնարկել է ֆրանս-հայերեն մի մեծ բառարանի պատրաստմանը, հրատարակել «Նոր բառգիրք Ֆրանսահայ» վերնագրով (Ա հատ., Փարիզ, 1900, Բ հատ., 1903), որը հայտնի է Լուսինյան բառարան անունով։


== Ծանոթագրություններ ==


== Արտաքին հղումներ ==
Բառգիրք հայ-գաղղիարէն, Ամբրոսիոս Գալֆայեան։ Գրավաճառանոց Լ. Հաշէթի, Փարիզ, 1861։
Նոր բառգիրք պատկերազարդ ֆրանսահայ, Գուիտոն Լուսինեան (Ամբրոսիոս Գալֆայեան)։ Տպագրութիւն ՄՈՐԻՍի հայր եւ որդի, Փարիզ, 1900-1903։
Առձեռն բառարան հայերէն աշխարհիկ լեզուէ-ֆրանսերէն, Գուիտոն Լուսինեան, Կարապետ Բասմաճեան։ Պ. Պալենց եւ Օ. Արզուման, Կ. Պոլիս, 1915։
Բառգիրք հայ-գաղղիարէն, Ամբրոսիոս Գալֆայեան։ Էլեկտրոնային բառարան (1861)
Բերնարդ Դուարտե

Բերնարդ Անիսիո Կալդեյրա Դուարտե (պորտ.՝ Bernard Anício Caldeira Duarte, սեպտեմբերի 8, 1994(1994-09-08), Բելու Օրիզոնտի, Բրազիլիա), ավելի հայտնի է որպես Բերնարդ (պորտ.՝ Bernard), բրազիլացի ֆուտբոլիստ, կիսապաշտպան։ Հանդես է գալիս ուկրաինական «Շախտյոր»-ի և Բրազիլիայի ազգային հավաքականի կազմում։
ԱԱ2014-ի մասնակից է։


== Ակումբային կարիերա ==


=== «Ատլետիկո Մինեյրո» ===
2006 թվականին Բերնարդը սկսել է իր ֆուտբոլային կարիերան «Ատլետիկո Մինեյրո»-ի երիտասարդական թիմի կազմում։
2010 թվականին ֆուտբոլիստը վարձավճարով տեղափոխվել է «Դեմոկրատա», որի կազմում անցկացրել է մեկ մրցաշրջան։ Այդ ընթացքում ֆուտբոլիստը մասնակցել է 16 հանդիպման և դարձել 14 գոլի հեղինակ։
Այդ մրցաշրջանից հետո Բերնարդը վերադարձել է «Ատլետիկո»։ Թիմի կազմում նա իր դեբյուտային հանդիպումը անցկացրել է 2011 թվականի մարտի 23-ին՝ մասնակցելով «Ուբերաբա»-ի» դեմ հանդիպմանը։ Մայիսի 21-ին «Կուրիտբա»-ի դեմ խաղում Բերնարդը իր անդրանիկ հանդիպումն է անցկացրել Բրազիլիայի առաջնության շրջանակներում։
2012 թվականի հունիսի 26-ին «Նաուտիկո Ռեսիֆի»-ի դեմ խաղում Բերնարդ Դուարտեն իր առաջին գոլն է խփել «Ատլետիկո Մինեյրո»-ի կազմում։ Սեպտեմբերի 9-ին «Պալմեյրաս»-ի դեմ խաղում Բերնարդը դարձել է դուբլի հեղինակ և օգնել է թիմին տանել համոզիչ հաղթանակ՝ 3-0 հաշվով։ 2012 թվականին Բերնարդը «Ատլետիկո Մինեյրո»-ի կազմում դարձել է Մինեյրոյի լիգայի գավաթակիր։
2013 թվականին Լիբերտադորեսի գավաթի խաղարկության եզրափակչում կայացած «Օլիմպիա»-ի դեմ խաղում ֆուտբոլիստն օգնել է թիմին դառնալ մրցաշարի հաղթող։ Բերնարդը մասնակցել է առաջնության 14 հանդիպումներից 11-ին և դարձել է 4 գոլի հեղինակ։


=== «Շախտյոր Դոնեցկ» ===
2013 թվականի օգոստոսի 8-ին 25 միլիոն եվրոյի դիմաց Բերնարդը տեղափոխվել է «Շախտյոր»։ Նա թիմի հետ կնքել է 5 տարվա պայմանագիր և ստացել է 10 համարի մարզաշապիկը։
Բերնարդը ուկրաինական ակումբի կազմում իր նորամուտը նշել է օգոստոսի 31-ին՝ Ուկրաինայի առաջնության շրջանակներում կայացած «Մետալիստ»-ի դեմ խաղում։ «Շախտյոր»-ի կազմում Բերնարդը իր առաջին գոլը խփել է հոկտեմբերի 26-ին՝ «Զարյա»-ի դեմ խաղում։
Միջազգային մրցաշարերում նա իր առաջին պաշտոնական գոլը խփել է 2016 թվականի հոկտեմբերի 20-ին՝ Եվրոպայի լիգայի խաղարկության շրջանակներում կայացած «Գենտ»-ի դեմ խաղում։


== Միջազգային կարիերա ==
Բրազիլիայի ազգային հավաքականի կազմում Բերնարդը իր դեբյուտը նշել է 2012 թվականի նոյեմբերի 22-ին՝ Արգենտինայի հավաքականի դեմ խաղում։ Նա 74-րդ րոպեին փոխարինել է Լուկասին։
2013 թվականի ամռանը ֆուտբոլիստը մասնակցել է Կոնֆեդերացիաների գավաթի խաղարկությանը։ Նա մասնակցել է Իտալիայի և Ուրուգվայի հավաքականների դեմ խաղերին։
2014 թվականի ամռանը Բերնարդը մասնակցել է Աշխարհի առաջնությանը։ Նա մասնակցել է Խորվաթիայի, Մեքսիկայի և Գերմանիայի հավաքականների դեմ հանդիպումներին։


== Վիճակագրություն ==


== Ձեռքբերումներ ==


=== Ակումբային ===
Մինեյրոյի լիգայի գավաթակիր - 2012, 2013
Լիբերտադորեսի գավաթակիր - 2013
Ուկրաինայի չեմպիոն - 2014, 2017
Ուկրաինայի գավաթակիր - 2016


=== Միջազգային ===
Կոնֆեդերացիաների գավաթակիր - 2013


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ռիդակյուլա (գյուղ, Ռապլա շրջան)

Անվան այլ կիրառումների համար տե՛ս՝ ՌիդակյուլաՌիդակյուլա (էստ․՝ Ridaküla), գյուղ Էստոնիայի Ռապլամաա նահանգի Ռապլա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սանտ Անջելո Լե Ֆրատե

Սանտ Անջելո Լե Ֆրատե (իտալերեն՝ Sant'Angelo Le Fratte), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 1219 մարդ, բնակչության խտությունը կազմում է 64 մարդ/կմ²։ Զբաղեցնում է 23 կմ² տարածք։ Փոստային ինդեքսն է՝ 85050։ Հեռախոսային կոդը՝ 0975։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0975 386502
Պաշտոնական կայք։ http://www.comune.santangelolefratte.pz.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(7006) Ֆոլկո

(7006) Ֆոլկո (անգլ.՝ Folco), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,438576 ա. մ., առավելագույնը մոտենում է 2,1367 ա. մ. հեռավորության վրա և հեռանում 2,7404 ա. մ.։ Արեգակի շուրջ մեկ ամբողջական պտույտ է կատարում 1390,92 երկրային օրվա ընթացքում, իր ուղեծրով շարժվելով միջինում 0,258821 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7006) Ֆոլկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (50001-50100)

Աստերոիդների ցանկ (49901-50000)  • Աստերոիդների ցանկ  • Աստերոիդների ցանկ (50101-50200)
 Աստերոիդների ցանկ (49901-50000)  • Աստերոիդների ցանկ  • Աստերոիդների ցանկ (50101-50200)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Պաշուկի (գյուղ, Շեպետովի շրջան)

Անվան այլ կիրառումների համար տե՛ս՝ ՊաշուկիՊաշուկի (ուկրաիներեն՝ Пашуки), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Պաշուկի գյուղում բնակվում էր 476 մարդ։ Բնակավայրը զբաղեցնում է 0,093 կմ² տարածք։ Բնակչության խտությունը կազմում էր 5118,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նոյ Հայաստան

Նոյ Հայաստան, հայկական մարզային հեռուստաընկերություն։ Հիմնվել է 1995 թվականի փետրվարի 17-ին Արմավիր քաղաքում, հեռարձակվում է Արմավիրի, Արագածոտնի և Արարատի մարզերում և մասամբ Երևան քաղաքում (Քանաքեռ, Նոր Նորք, Արաբկիր, Ջրվեժ համայնքներ)` 32-րդ դեցիմետրային ալիքով, նաև կաբելային հեռարձակում է կատարվում Արմավիրում և Մեծամորում։ Հեռուստաալիքը ներկայացնում է տեղեկատվական, սոցիալական, քաղաքական, կրոնական, մշակութային, երաժշտական, երիտասարդական հաղորդումներ։ Պոտենցիալ հեռուստադիտողների թիվը շուրջ 80,000 է։
Ընկերությունը նաև հրատարակում է նույնանուն օրաթերթ։ Ընկերության հիմնադիր և գործադիր տնօրենն է Վարդուհի Երանոսյանը, փոխտնօրենը` Սամվել Գրիգորյանը։


== Ծանոթագրություններ ==
Ազարիա Գրիչ

Ազարիա Գրիչ, որդի Կարապետի և Սաղդաթի (անհայտ, Արճեշ - անհայտ)։ XV դարերի հայ գրիչ։


== Կենսագրություն ==
Ծնվել է Արճեշում։ Գրչության արվեստը սովորել է նախ հոր մոտ, որը Մեծոփավանքի դպրոցի հայտնի գործիչներից էր, ապա Հովհաննես Մանկասարենցի և իր հորեղբոր՝ գրիչ Վարդանի մոտ։ Գրչությամբ զբաղվել է Վանի և Վասպուրականի վանքերում։
Նրանից հայտնի են 10 ձեռագիր՝ 2 Հայսմավուրք, 2 ճառընտիր, 4 Ավետարան]], 1 մաշտոց, 1 գանձարան, որոնք ընդօրինակված են 1463-1490 թվականներին։ Դրանցից մի քանիսը Երևանի Մատենադարանում են (ձեռագրեր №№ 428, 955, 3857, 4517, 4992)։


== Ծանոթագրություններ ==
Ալեք Սթոք

Ալեք Վիլյամ Ալֆրեդ Սթոք (անգլ.՝ Alec William Alfred Stock, մարտի 30, 1917(1917-03-30), Wimborne Minster, Միացյալ Թագավորություն - ապրիլի 16, 2001(2001-04-16), Wimborne Minster, Միացյալ Թագավորություն), անգլիացի նախկին ֆուտբոլիստ և մարզիչ, ով հանդես է եկել անգլիական Տոտտենհեմ, Քուինս Պարկ Ռեյնջերս և Յովիլ Թաուն ակումբներում։


== Արտաքին հղումներ ==
The Guardian
Զեյթունի թեմ

Հայ Առաքելական եկեղեցու Կիլիկիո պատրիարքության Զեյթունի թեմ, մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Զեյթուն քաղաքը (ներկայիս անունը՝ Սուլեյմանլի)։
Զեյթունի թեմի իրավազորության մեջ էին մտնում Օսմանյան կայսրության Զեյթունի և Էնդերունի շրջանների տարածքները։ 1911 թվականի տվյալներով թեմում Հայ առաքելական եկեղեցու հավատացյալների թիվը 20'000 էր, համայնքները 20-ն էին, հավատացյալ հայ բողոքականները՝ 500-ը, Հայ կաթոլիկ եկեղեցու հետևորդները՝ 500-ը։
Թեմն ուներ 14 եկեղեցի։


== Տես նաև ==
Թուրքիայի հայկական եկեղեցիների ցանկ
Մաղաքիա Օրմանյան


== Նշումներ ==
Ստարոխոդիկինո

Ստարոխոդիկինո (ռուս.՝ Староходыкино), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոյա (Կոստա Ռիկա)

Նիկոյա (իսպ.՝ Nicoya), քաղաք Կոստա Ռիկայում, Նիկոյա թերակղզում, Գուանակաստե նահանգի Նիկոյա կանտոնում։ Գտնվում է Սան Խոսեից հյուսիսի-արևմուտք, հեռավորությունը՝ 207 կմ։
Ըստ 2010 թվականի տվյալների բնակչությունը կազմում է 24 752 մարդ։ Տարածքը՝ 311.08 կմ²։ Բարձրությունը ծովի մակարդակից 123 մետր է։ Կլիման արևադարձային է։ Միջին ջերմաստիճանը 30 °C է։
Հիմնադրվել է 1523 թվականին, կոնկիստադոր Գիլ Գոնսալես Դավիլայի կողմից։ Նիկոյան Կոստա Ռիկայի առաջին գաղութային քաղաքն է։ Այստեղ պահպանվել է Կոստա Ռիկայի ամենահին եկեղեցին։
Տնտեսությունը հիմնված է գյուղատնտեսության և տուրիզմի վրա։ Այստեղ աճեցնում են սեխ, բրինձ, եգիպտացորեն։ Զարգացած են նաև անասնապահությունն ու խոզաբուծությունը։
Կոստա Ռիկայի ֆուտբոլի առաջնությունում քաղաքից հանդես է եկել «Գուանակաստեկա» ակումբը։
1956 թվականին քաղաքում հիմնադրվել է քոլեջ։ Այն ապահովում է ամբողջ կանտոնի կրթությունը։


== Ծանոթագրություններ ==
Միջազգային աստղագիտական միություն

Միջազգային աստղագիտական միություն (ՄԱՄ, IAU),  ամբողջ աշխարհի աստղագիտական միությունները միավորող կազմակերպություն։ Հիմնադրվել է 1919 թվականին Բրյուսելում (Բելգիա)։


== Կազմը և կազմակերպությունը ==

ՄԱՄ-ը կազմված է անդամ-երկրներից (ներկայացված ազգային ակադեմիաներով և այլ ոչ պետական կազմակերպություններով) և ավելի քան 10 000 անհատ անդամներից։ Միությունը ներառում է 64 պետություն։
ՄԱՄ-ը պատկանում է Գիտական միությունների միջազգային խորհրդին, որի գլխավոր գրասենյակը գտնվում է Փարիզում։
Միության հովանու տակ գործում է Աստղագիտական հեռագրերի կենտրոնական բյուրոն և Փոքր մոլորակների կենտրոնը, որոնք գտնվում են Սմիթսոնյան աստրոֆիզիկական աստղադիտարանում։
Միության մեջ գործում են ավելի քան 50 մշտական հանձնաժողովներ և Գործադիր կոմիտեն։
Ընթացիկ կազմակերպական աշխատանքը կատարվում է հանձնաժողովներ և Գործադիր կոմիտեի կողմից։


== Պատմություն ==
ՄԱՄ-ի ստեղծման պատմությունը սկսվել է «Երկնքի քարտեզ» միջազգային ծրագրից։
1887 թվականին Երկնքի լուսանկարչական քարտեզի մշտական հանձնաժողովը ընդլայնեց իր հետաքրքրությունների շրջանակը նաև աստղագիտության ոլորտ, և հետևաբար կարող է համարվել ՄԱՄ-ի իրավանախորդ։


== Գործունեությունը ==
Երեք-չորս տարին մեկ անգամ (ընդհատում եղել է միայն Երկրորդ համաշխարհային պատերազմի տարիներին) անդամ-երկրներից մեկում տեղի է ունենում կազմակերպության Գլխավոր ասամբլեա (համաժողով)։
ՄԱՄ-ը ճանաչված է որպես աստղագիտական հարցերի վերաբերյալ որոշումների կայացման բարձրագույն միջազգային մարմին, այնպիսի հարցերի որոնք պահանջում են համագործակցություն և ստանդարտիզացում, այնպիսիք ինչպիսին են, աստղագիտական մարմինների պաշտոնական անվանումները։ ՄԱՄ-ը նույնպես աջակցում է աստղագիտական դիտարկումների զարգացմանը զարգացող երկրներում։ Ամեն 3 տարին մեկ անգամ գումարվում է ՄԱՄ Գլխավոր ասամբլեա, հաճախակի կազմակերպվում են համաժողովներ և քննարկումներ։


== Գլխավոր ասամբլեաներ ==
ՄԱՄ Գլխավոր ասամբլեաների անցկացման տեղերը և թվականները՝


== ՄԱՄ ղեկավարներ ==


=== Նախագահներ ===
Քեմփբել Վիլիամ Ուոլես −1922-1925
Ջոնս Հարոլդ Սփենսեր −1944 −1948
Լինդբալդ Բերտիլ −1948-1952
Ստրուվե Օտտո Լյուդվիգովիչ −1952-1955
Դանժոն Անդրե −1955-1958
Համբարձումյան Վիկտոր Համազասպի −1961-1964
Սաադե Խորխե  - 1985 - 1988
Բոյարչուկ Ալեքսանդր Ալեքսեյեվիչ −1991 −1993


=== Գլխավոր քարտուղարներ ===
Ֆաուլեր Ալֆրեդ


== Արտաքին հղումներ ==
Պաշտոնական կայք
Դարյու (փողոց)

Դարյու (ֆր.՝ Rue Daru), փողոց Փարիզի 8-րդ շրջանում, որը սկսվում է Ֆոբուր Սենթ-Օնորե փողոցի 254 տնից և վերջանում Կուրսել փողոցի 75-րդ տնով։
Ներկա պահին անվանումը, պետական գրանցամատյանում նշված է, որ փողոցի անունը դրված է պատմագետ և գրկանագետ Պիեր Դարյուի պատվին, 1897 թվականին։ Քանի որ Ալեքսանդր Նևսկու տաճարը տեղակայված է այդ փողոցի վրա, այդ իսկ պատճառով փողոցը հանդիսանում է «ռուսական թաղամասի սիրտը»։


== Ծանոթագրություններ ==
Վարուժան Հերկելյան

Վարուժան արքեպիսկոպոս Հերկելյան ծննդյան անունով՝ Պողոս Հերկելյան (արմտ. հայ.՝ Վարուժան արք․ Հերկելեան, մայիսի 18, 1946(1946-05-18), Անջար, Զահլեի շրջան, Բեկաայի մարզ, Լիբանան), հայ արքեպիսկոպոս (2003), եկեղեցական, կրթական, հրատարակչական և գրական գործիչ։


== Կենսագրություն ==
Վարուժան Հերկելյանը ծնվել է 1946 թվականին Անջար քաղաքում (Լիբանան)։ Ծննդյան անունը Պողոս Հերկելյան է։ Նախնական կրթությունը ստացել է ծննդավայրում, որից հետո հաճախել է Կիլիկիո Կաթողիկոսության հոգևոր ճեմարան, որն ավարտելով 1967 թվականին։
Ծառայած է որպես ուսուցիչ և տնօրեն Անջարում, Զահլեում և Թռչնոց բույնում։ Որպես հոգևորական ծառայել է Լիբանանում, Կիպրոսում և Հունաստանում։
1997 թվականի օգոստոսից մինև 2014 թվականի մայիսը եղել է Կիպրոսի Հայոց Թեմի Կաթողիկոսական փոխանորդ։ 2003 թվականին ստացել է Արքեպիսկոպոսի կոչում։


== Գործունեություն ==

Տ. Վարուժան Սրբազանը բեղուն եկեղեցական, կրթական, հրատարակչական և գրական գործունեություն է ծավալել։ 


=== Գրական գործունեություն ===
Վարուժան Հերկելյանը հիմնադիրն է «Գառնի» մատենաշարը, որը լույս է տեսել 41 հատորով։ 1993 թվականից ի վեր հրապարակում է «Արծիվ» ամսաթերթը (www.ardziv.com):
1997 թվականից ի վեր հրապարակում է Կիպրոսի Առաջնորդարանի «Գեղարդ» լրատուն։ Սփյուռքահայ մամուլում հանդես է եկել բազմաթիվ հոդվածներով՝ ազգային-կրթական և մշակութային թեմաներով։ Առ այսօր հրատարակած են հինգ հատորներ.

«Հայաստանեայց Եկեղեցին Կիպրոսի Մէջ» (2003),
«Ատանայի Վկաները եւ Ս. Ստեփանոս Վկայարանը – 1909» (2010),
«Թղթակցութիւն Սահակ Բ. Կաթողիկոսի եւ Պետրոս արք. Սարաճեանի» (2010),
«Կիպրոսի Թեմի Հովուական Կարգը եւ Թեմական Կազմաւորումը» (2011),
«Տարագրութիւն, Որբեր, Մելգոնեան Հաստատութիւն» (2011)։«Ավագ շաբաթ» հատորը լույս տեսել 2015 թվականին (846 էջ)։ Հատորում ներառված են Ավագ շաբաթի ընթացքում կատարվող եկեղեցական բոլոր աղոթքներն ու շարականները։ Այն նվիրվել է Հայոց ցեղասպանության 100-ամյակի առիթով սրբադասված նահատակների հիշատակին։
«Դիվան Նոր Ջուղայի Ս. Ամենափրկիչ վանքի» մաս Բ., Էջմիածնի կաթողիկոսների կոնդակներ (1705-1800)  հատորը լույս է տեսել Վարուժան արքեպիսկոպոսի ջանքերի շնորհիվ։ Հաջորդ հատորները լույս են տեսել Անթիլիասի տպարանում` որպես «Գևորգ Մելիտինեցի» գրական մրցանակի հրատարակություններ։


=== Հասարակական գործունեություն ===
2002 թվականի ապրիլի 28-ին Վարուժան արքեպիսկոպոս Հերկելյանի ջանքերով Կիպրոսում բացել է մի կոթող՝ Սիրիայի Դեր Զոր անապատի նահատակների ոսկորների մնացորդներով։


== Ծանոթագրություններ ==
Պիսարշչինա (այլ կիրառումներ)

Պիսարշչինա, կարող է վերաբերել՝

Պիսարշչինա - գյուղ, Ուկրաինայի Պոլտավայի մարզի Գրեբյոնկայի շրջանում
Պիսարշչինա - գյուղ, Ուկրաինայի Պոլտավայի մարզի Կրեմենչուգի շրջանում
Լորասար

Լորասար (նախկին անվանումը` Էլլար),
լքված գյուղ Հայաստանի Հանրապետության Շիրակի մարզի Ամասիայի տարածաշրջանում, Ծաղկուտ գյուղից 3 կմ հյուսիս-արևմուտք, Արփի լճի հյուսիսային կողմում։ Լորասար է վերանվանվել 1991 թ. օգոստոսի 8-ին։


== Բնակչություն ==
Ըստ ՀՀ 2011 թ. մարդահամարի արդյունքների` Լորասարը բնակեցված չի եղել։ Մինչև 1989 թ բնակեցված է եղել ադրբեջանցիներով։
Լորասարի բնակչության փոփոխությունը ժամանակի ընթացքում` ստորև.


== Տնտեսություն ==
Նախկինում, գյուղի բնակչությունը զբաղվում էր անասնապահությամբ և երկրագործությամբ։


== Ծանոթագրություններ ==
Ալագուզովո

Ալագուզովո (ռուս.՝ Алагузово, բաշկիրերեն՝ Алағуз), գյուղ Ռուսաստանի Բաշկորտոստան հանրապետության Կիգինսկի շրջանի կազմում։
Բնակչությունը 2009 թվականին գրանցված տվյալներով կազմում էր 564 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հեռագիր

Հեռագիր, փաստագրական հաղորդագրություն, որ հաղորդվում է հեռագրական կապուղիներով։ Կապի ձեռնարկությունները հեռագիր ընդունում են բնակչությունից, հիմնարկներից, կազմակերպություններից։ Հեռագրերը լինում են ներքին (երկրի սահմաններում) և միջազգային, իսկ ըստ անցման Փուլերի ելից, մտից և տրանզիտային։ Ներքին հեռագրերը կարող են լինել միջքաղաքային և տեղական (նույն բնակավայրի սահմաններում)։ Մշակման հրատապությունից կախված՝ հեռագրերը բաժանվում են մի քանի կատեգորիայի («սովորական», «շտապ», «կառավարական» և այլն)։
Ռութ Լորենսո

Ռութ Լորենսո (իսպաներեն՝ Ruth Lorenzo, նոյեմբերի 10, 1982(1982-11-10), Las Torres de Cotillas), իսպանացի երգչուհի-երգահան և դերասանուհի։ Նա իր «Dancing in the Rain» 2014 թվականի մայիսին ներկայացրել է Իսպանիան Եվրատեսիլ 2014 երգի մրցույթին Կոպենհագենում, Դանիա։


== Ծանոթագրություններ ==


== Արտաքին հղումներ ==
Պաշտոնական կայք
Կիզա (գետ)

Կիզա (ռուս.՝ Киза ), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տայաս գետի աջ ափին՝ 10 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի ենթաավազանը Տոմ գետն է։ Գետի գետային ավազանը Օբ գետն է.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ֆերենց Մախոշ

Ֆերենց Մախոշ (հունգ.՝ Machos Ferenc, 30 հունիսի, 1932, Տատաբանյա, Հունգարիայի Թագավորություն – 3 դեկտեմբերի, 2006, Բուդապեշտ, Հունգարիա), հունգարացի ֆուտբոլիստ, կենտրոնական հարձակվող։ Հայրենի երկրի հավաքականի կազմում մասնակցել է 1954 թվականի աշխարհի առաջնությանը՝ դառնալով փոխչեմպիոն։


== Կարիերա ==


=== Ակումբային ===
Ֆերենց Մախոշն իր ֆուտբոլային կարիերան սկսել է 1950 թվականին հայրենի քաղաքի «Տատաբանյա» ակումբում, որի կազմում խաղացել է մինչև 1952 թվականը։ Այնուհետև տեղափոխվել է «Հոնվեդ Սեգեդ», որի կազմում անցկացրել է մեկ տարի։ 1954 թվականին Ֆերենց Մախոշը մեկնել է Բուդապեշտ, որտեղ միացել է «Հոնվեդ» ակումբին։ Մայրաքաղաքային ակումբում նա խաղացել է 1950-ական թվականներին հայտնի «Ոսկե թիմի» այնպիսի անդամների հետ, ինչպիսիք են Ֆերենց Պուշկաշը, Շանդոր Կոչիշը և Յոժեֆ Բոժիկը։ «Հոնվեդ» ակումբի կազմում նա նվաճել է իր առաջին տիտղոսը՝ 1954 թվականին դառնալով Հունգարիայի չեմպիոն․ «Հոնվեդը» դարձել է երկրի չեմպիոն՝ հինգ միավորով առաջ անցնելով ՄՏԿ-ից։ Հաջորդ տարի իրադրությունը կրկնվել է, սակայն այդ անգամ «Հոնվեդը» ՄՏԿ-ից առաջ է անցել չորս միավորով։ 1956 թվականին Հունգարիայի առաջնությունն ընդհատվել է Հունգարական հեղափոխության պատճառով, և մինչև տարվա վերջ ֆուտբոլիստներից շատերը, որոնց թվում էին Պուշկաշը, Կոչիշն ու Զոլտան Ցիբորը, փախել են Արևմուտք։ Համաշխարհային ճանաչում ունեցող աստղերից Հունգարիայում մնացել են միայն դարպասապահ Դյուլա Գրոշիչը, Լասլո Բուդաին ու Յոժեֆ Բոժիկը, սակայն «Հոնվեդը» կրկին կարողանում է հաղթել Հունգարիայի առաջնությունում միայն 1980 թվականին (1964 թվականին ակումբը դարձել է Հունգարիայի գավաթակիր)։ 1959 թվականին «Հոնվեդը» հաղթել է Միտրոպայի գավաթի խաղարկությունում։ Նույն թվականին Ֆերենց Մախոշը լքում է ակումբն ու տեղափոխվում է Բուդապեշտի «Վաշաշ»։ Այդ ակումբի կազմում նա չորս անգամ հաղթում է երկրի առաջնությունում և երեք անգամ նվաճում Միտրոպայի գավաթը։ «Վաշաշի» կազմում անցկացնելով 105 խաղ՝ Ֆերենց Մախոշը 1969 թվականին ավարտում է խաղացողի կարիերան և սկսում աշխատել որպես մարզիչ։


=== Միջազգային ===
Հունգարիայի ազգային հավաքականում Ֆերենց Մախոշը 1955-1963 թվականներին մասնակցել է 29 հանդիպման։ 1954 թվականին նա հավաքականի հետ մեկնել է Շվեյցարիա՝ մասնակցելու աշխարհի առաջնությանը։ Առաջնության ոչ մի խաղի Ֆերենց Մախոշը չի մասնակցել, իսկ հավաքականը, հաողությամբ հասնելով եզրափակիչ, անսպասելիորեն պարտվել է Արևմտյան Գերմանիայի հավաքականին։ Իր առաջին միջազգային հանդիպումը Ֆերենց Մախոշն անցկացրել է 1955 թվականին՝ մասնակցելով Շվեյցարիայի հավաքականի դեմ խաղին։ Հետագայում նա հավաքականի կազմում խաղադաշտ է դուրս եկել ևս 28 անգամ, սակայն այլևս չի մասնակցել ոչ մի առաջնության։


=== Մարզչական ===
1965-1968 թվականներին Ֆերենց Մախոշը եղել է «Վաշաշի» խաղացող մարզիչ։ 1969 թվականից որպես մարզչի օգնական աշխատել է Հունգարիայի հավաքականի հետ։ Սակայն գլխավոր մարզիչ Կարոլիի գլխավորությամբ հավաքականն անհաջողություն է կրում 1970 թվականին Մեքսիկայում անցկացվող աշխարհի առաջնությունում, ինչից հետո Մախոշն ու Կարոլին հեռացվում են իրենց պաշտոններից։ 1970-1972 թվականներին Ֆերենց Մախոշը եղել է «Վաշաշ» ակումբի մարզիչը, ինչից հետո ավարտել է իր կարիերան։


== Ծանոթագրություններ ==


== Արտաքին հղումներ ==
Վիճակագրություն FIFA-ի կայքում(անգլ.)
Ֆերենց Մախոշի կենսագրություն Archived 2012-03-14 at the Wayback Machine.
Búcsú Machos Ferenctől
Ուստիմովկա (գյուղ, Զաչեպիլովի շրջան)

Անվան այլ կիրառումների համար տե՛ս՝ ՈւստիմովկաՈւստիմովկա (ուկրաիներեն՝ Устимівка), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1799 թվականին։
2001 թվականի տվյալներով Ուստիմովկա գյուղում բնակվում էր 312 մարդ։ Բնակավայրը զբաղեցնում է 1367 կմ² տարածք։ Բնակչության խտությունը կազմում էր 228,24 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թութ Վերին

Թութ Վերին, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Արկադե

Արկադե (իտալերեն՝ Arcade), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 4500 մարդ, խտությունը՝ 688 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 31030, հեռախոսային կոդ՝ 00422։


== Ծանոթագրություններ ==
Ձնծաղիկներ և էդելվեյսներ

Ձնծաղիկներ և էդելվեյսներ, 1981 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ֆիլմը Հայրենական մեծ պատերազմի մի դրվագ է ներկայացնում. խորհրդային զինվորների փոքրաթիվ ջոկատի և գերմանական «Էդելվեյս» հրաձգային դիվիզիայի լեռնային ջոկատի անհավասար մարտը Կովկասի լեռներում։


== Դերերում ==
Մինասյան – Լորենց Առուշանյան
Անդրանիկ – Ա. Հովհաննիսյան
Անուշ – Ա. Աղաջանյան
Ֆեդուլով – Ա. Յանվարև
Աբուլաձե – Ա. Զատիկյան
Անդրեև – Պ. Ռեմեզով
Ժիխարև – Մ. Պողոսյան
Կատյա – Ն. Դմիտրյուկ
Վարդան – Ա. Եդիգարյան
Վեբեր –Ա. Տրիշկին
Իսկանդար – Լ. Գրիգորյան,
Գայեվոյ – Ա. Ռոստոցկի
Մեդվեդև – Վ. Մամաև
Պավլովիչ – Գ. Մարտիրոսյան
Տյուլենև – Ս. Լոձեյսկի
Շարիպով – Ն. Բեգալին


=== Դրվագներում ===
Ե. Ներսիսյան, Վ. Ռուդովիչ, Ա. Նիկուլին, Ու. Խուդայբերգենով, Վ. Սարգսյան, Յա. Կրումինշ, Բ. Լեզբոսկի, Ս. Գասպարյան, Մ. Ստեփանյան, Կ. Սարաֆյան, Վ. Կոչերգին


== Ծանոթագրություններ ==
Տրանսկրիպցիա (երաժշտություն)

Անվան այլ կիրառումների համար տե՛ս՝ Տրանսկրիպցիա (այլ կիրառումներ)Տրանսկրիպցիա (լատ.՝ transcriptio – ընդօրինակում), երաժշտության մեջ՝ նվագադարձում, ձայնի, նվագարանի կամ անսամբլի համար գրված որևէ երկի ստեղծագործական վերամշակումը (նույնպիսի կամ այլ կատարման համար), որ ունի բնագրից տարբեր, գեղարվեստական ինքնուրույն արժեք։ Բնագրի առավել եռանդուն ստեղծագործական վերափոխման դեպքում տրանսկրիպցիան նույնանում է մշակում հասկացության հետ։
Էվելին Լեթ

Էվելին Լեթ, ԿՇ (անգլ.՝ Evelyn Lett, ծննդյան անունը՝ Էվելին Սթորի, հոկտեմբերի 17, 1896(1896-10-17), Վավանեսա, Oakland – Wawanesa, Մանիթոբա, Կանադա - մարտի 26, 1999(1999-03-26)), կանադացի կանանց իրավունքների պաշտպանության նախաձեռնող։


== Կենսագրություն ==
Էվելինը ծնվել է 1896 թվականին Մանիտոբա նահանգի Վավանեսա բնակավայրում։ 1910 թվականին ընտանիքի հետ տեղափոխվել է Վանկուվեր, Բրիտանական Կոլումբիա։ 1917 թվականին Բրիտանական Կոլումբիայի համալսարանից (UBC) ստացել է արվեստի բակալավրի աստիճան և եղել է համալսարանի առաջին կին շրջանավարտներից։ Էվելինը եղել է Բրիտանական Կոլումբիայի համալսարանի Ալմա Մատեր ընկերության հիմնադիր անդամներից և աջակցել Բրիտանական Կոլումբիայի համալսարանի կանանց 1914 թվականին ստանալ ընտրելու իրավունք նախքան կանայք կկարողանային քվեարկել Կանադայում։ 1926 թվականին Բրիտանական Կոլումբիայի համալսարանից ստացել է պատմության և սոցիոլոգիայի մագիստրոսի աստիճան։
1997 թվականին արժանացել է «Կանադայի շքանշանի» «Վանկուվերի համայնքի վրա մեծ ազդեցության համար` հավաքելով հարյուր հազարավոր դոլարներ տարեցների և համալսարանի համար անհրաժեշտ ցերեկային կենտրոնի համար»։
Ամուսնացել է կանադացի զինվոր, իրավաբան, դիվանագետ և փաստաբան Շերվուդ Լեթի հետ։


== Ծանոթագրություններ ==


== Արտաքին հղումներ ==
Order of Canada citation
Ժախնովկա

Ժախնովկա (ուկրաիներեն՝ Жахнівка), գյուղ Ուկրաինայի Վիննիցայի մարզի Տիվրովի շրջանում։ Հիմնադրվել է 1242 թվականին։
2001 թվականի տվյալներով Ժախնովկա գյուղում բնակվում էր 282 մարդ։ Բնակավայրը զբաղեցնում է 1,53 կմ² տարածք։ Բնակչության խտությունը կազմում էր 184,31 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոդգորնոե (գյուղ, Վիբորգսկի շրջան)

Անվան այլ կիրառումների համար տե՛ս՝ ՊոդգորնոեՊոդգորնոե (ռուս.՝ Подгорное), գյուղ Ռուսաստանի Լենինգրադի մարզի Վիբորգսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միսլյատին

Միսլյատին (ուկրաիներեն՝ Мислятин), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Միսլյատին գյուղում բնակվում էր 563 մարդ։ Բնակավայրը զբաղեցնում է 1737 կմ² տարածք։ Բնակչության խտությունը կազմում էր 324,12 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պյատիխատկի (գյուղ, Կրեմենչուգի շրջան)

Անվան այլ կիրառումների համար տե՛ս՝ ՊյատիխատկիՊյատիխատկի (ուկրաիներեն՝ Пятихатки), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Պյատիխատկի գյուղում բնակվում էր 467 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)